“ไทย-ฮ่องกง” ลงนาม 6 ข้อตกลงร่วมมือการค้า-การลงทุน พร้อมปูทางสู่ FTA
"ไทย-ฮ่องกง" ลงนาม 6 ข้อตกลงร่วมมือการค้า-การลงทุน พร้อมปูทางสู่ FTA
"ไทย-ฮ่องกง" ลงนาม 6 ข้อตกลงร่วมมือการค้า-การลงทุน พร้อมปูทางสู่ FTA
29 พ.ย. 2562

ผู้สื่อข่าวรายงานว่า วันนี้(29 พ.ย.62) มีการประชุมหารือระดับสูงระหว่าง นายสมคิด จาตุศรีพิทักษ์ รองนายกรัฐมนตรี กับนางแคร์รี หล่ำ ผู้บริหารสูงสุดเขตบริหารพิเศษฮ่องกง ที่ทำเนียบรัฐบาล ถึงเรื่องความร่วมมือทางการค้า-การลงทุนไทย-ฮ่องกง
โดยภายหลังเสร็จสิ้นการหารือ นายสมคิด รองนายกฯ ได้เปิดเผยว่า การประชุมวันนี้เป็นการดำเนินการของทั้งสองฝ่ายเพื่อสร้างสรรค์อนาคตที่สดใสท่ามกลางความไม่แน่นอนของเศรษฐกิจโลก โดยตนเองและนางแคร์รี หล่ำ ได้ร่วมกันกำหนดเป้าหมายและวางแนวทางความร่วมมือระหว่างกันสำหรับหน่วยงานและภาคเอกชนที่เกี่ยวข้องของทั้งสองฝ่าย
อย่างไรก็ดี ผลลัพธ์ของการประชุมจะมีความคืบหน้าได้อย่างแท้จริงและเป็นรูปธรรมหรือไม่นั้น ขึ้นอยู่กับความร่วมมือของหน่วยงานภาครัฐและภาคเอกชนที่จะต้องเร่งรัดการทำงานร่วมกันและเก็บเกี่ยวโอกาสและผลประโยชน์ที่ทั้งสองฝ่ายได้วางแนวทางได้ในวันนี้ เพื่อความก้าวไกล ก้าวหน้าและยั่งยืนของไทยกับเขตบริหารพิเศษฮ่องกง รวมทั้งอนุภูมิภาคและภูมิภาคต่อไป
ทั้งนี้ นายสมคิด และนางแคร์รี หล่ำ ร่วมลงนามร่วมกันในบันทึกความเข้าใจว่าด้วยการเสริมสร้างความสัมพันธ์ทางเศรษฐกิจไทย-ฮ่องกง และเป็นสักขีพยานการลงนามความตกลงต่างๆ อีก 5 ฉบับ ซึ่งจะเป็นกรอบการดำเนินความร่วมมือระหว่างกันในระยะต่อไปด้วย โดยทั้งสองฝ่ายเห็นพ้องส่งเสริมความร่วมมือในด้านต่าง ๆ ดังนี้
นอกจากนี้ยังจะร่วมกันเสริมสร้างความร่วมมือระหว่างหน่วยงานกำกับดูแลตลาดหลักทรัพย์เพื่อให้เกิดการเชื่อมโยงข้อมูลการตลาด โดยเฉพาะการทำ requlatory mapping ซึ่งจะปูทางไปสู่ผลิตภัณฑ์ด้านการเงินใหม่ๆ รวมถึงผลิตภัณฑ์การลงทุนสีเขียวที่เป็นมิตรต่อสิ่งแวดล้อม
“ผมเชื่อมั่นว่า การเยือนไทยของท่านแคร์รี หล่ำ ครั้งนี้ และความร่วมมือที่ทั้งสองฝ่ายได้ตกลงกันไว้ข้างต้น จะช่วยสานต่อเจตนารมณ์ร่วมของทั้งสองฝ่ายในการเป็น “ประตู” สู่อาเซียนของไทย และการเป็น “ประตู” สู่จีนของฮ่องกง ซึ่งจะช่วยกระชับความสัมพันธ์ระหว่างไทยกับฮ่องกงให้แน่นแฟ้นยิ่งขึ้น เพื่อก้าวไปข้างหน้าด้วยกันอย่างมั่นคงและยั่งยืน รวมถึงสร้างโอกาสใหม่ๆทางเศรษฐกิจให้ไทย ฮ่องกง และภูมิภาค” นายสมคิด กล่าว